Document ID: 31994R3039

KOMISSION ASETUS (EY) N:o 3039/94,
annettu 14 päivänä joulukuuta 1994,
toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön annetun neuvoston asetuksen (ETY) N:o 1102/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisävesiliikenteen rakenteellisista parannuksista annetun neuvoston asetuksen (ETY) N:o 1101/89 (), sellaisena kuin se on viimeksi muutettuna asetuksella (EY) N:o 2812/94 (), ja erityisesti sen 6 artiklan,
sekä katsoo, että
asetuksessa (ETY) N:o 1101/89 säädetään mahdollisuudesta vähentää sisävesiliikenteen aluskantojen kapasiteettia käynnistämällä yhteisön tasolla yhteen sovitettavia romutusohjelmia,
komission asetuksessa (ETY) N:o 1102/89 (), sellaisena kuin se on viimeksi muutettuna asetuksella (EY) N:o 3433/93 (), annetaan yksityiskohtaiset säännöt romutusohjelmien toteuttamisesta,
saatavilla olevat rahoitusvarat eivät tällä hetkellä riitä vähentämään merkittävästi ylikapasiteettia; sen vuoksi romutuskorvaushakemusten määrä asetuksen (ETY) N:o 1102/89, sellaisena kuin se on muutettuna asetuksella (ETY) N:o 3690/92 (), 8 artiklan 6 kohdassa tarkoitetulla yhteisellä odotuslistalla kasvaa edelleen,
tämä tilanne on omiaan pahentamaan sisävesiliikennemarkkinoilla vallitsevaa epätasapainoa; koska alalla vallitsevan vaikean taloudellisen tilanteen vuoksi on mahdotonta nostaa alusten omistajien romutusrahastoihin maksamia vuosimaksuja, kyseiset jäsenvaltiot ovat sitoutuneet antamaan romutusrahastolle odotuslistalla 30 päivänä kesäkuuta 1994 olevien alusten romuttamiseen tarvittavat rahoitusvarat kansallisista talousarvioistaan,
kilpailun vääristymien estämiseksi edellä tarkoitetut romutusohjelmat on käynnistettävä yhtä aikaa, yhtä pitkäksi ajaksi ja samoin edellytyksin kaikissa jäsenvaltioissa, joita asia koskee; komissio säätää asetettujen tavoitteiden mukaisesti ja rahaston rahavarat huomioon ottaen romutusajasta sekä näiden korvausten myöntämisen edellytyksistä; sen vuoksi olisi vahvistettava yksityiskohtaiset säännöt romutuskorvaushakemusten hyväksymistä koskevista ilmoituksista, määräajoista, joiden kuluessa alukset on romutettava, sekä romutuskorvausmaksuista; sen vuoksi olisi muutettava asetusta (ETY) N:o 1102/89, ja
jäsenvaltioita ja sisävesiliikennettä edustavia järjestöjä on kuultu tässä asetuksessa säädetyistä toimenpiteistä,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1102/89 seuraavasti:
1. Lisätään 1 artiklaan 5 kohta seuraavasti:
"5. Jäsenvaltioiden, joita asia koskee, on 1 päivään tammikuuta 1995 annettava kansallisista talousarvioistaan romutusrahastolle ennen 1 päivää joulukuuta 1994 8 artiklan 6 kohdassa tarkoitetulla odotuslistalla olevien alusten romuttamiseen tarvittavat rahoitusvarat, sanotun kuitenkaan rajoittamatta 1 P4 kohdan säännösten soveltamista. Tätä varten arvioidaan tarvittavan enintään 26 716 000 ecun kokonaistalousarvio, josta 19 359 000 ecua kuivalastialuksiin, 3 322 000 ecua säiliöaluksiin ja 4 035 000 ecua työntöaluksiin."
2. Lisätään 8 artiklaan 7 ja 8 kohta seuraavasti:
"7. Rahoitusviranomaisten on 1 ja 31 päivän tammikuuta 1995 välisenä aikana ilmoitettava hakemuksen hyväksymisestä niille alusten omistajille, joiden hakemukset on vastaanotettu ennen 1 päivää heinäkuuta 1994 ja jotka ovat yhteisellä odotuslistalla. Niiden on toimitettava luettelo näistä ilmoituksista 1 päivään maaliskuuta 1995 mennessä komissiolle.
8. Poiketen siitä, mitä 7 artiklan 5 kohdan ensimmäisessä alakohdassa säädetään, aluksen omistaja, joka on vastaanottanut tämän artiklan 7 kohdassa tarkoitetun ilmoituksen, on velvollinen romuttamaan aluksen 9 kuukauden kuluessa ilmoituksen päivämäärästä."
3. Lisätään 9 artiklaan 4 kohta seuraavasti:
"4. Poiketen siitä, mitä 1 kohdassa ja 3 kohdan toisessa alakohdassa säädetään, 8 artiklan 7 kohdan perusteella hyväksyttyä hakemusta koskeva romutuskorvaus on maksettava yhden kuukauden kuluessa siitä, kun aluksen omistaja on asianmukaisesti todistanut, että alus on romutettu.
Rahoitusviranomaisten on toimitettava 1 päivään toukokuuta 1995 alkaen kuukausittain komissiolle luettelo maksetuista romutuskorvauksista."
2 artikla
Tämä asetus tulee voimaan 1 päivään tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 1994.

Labels: 8
1